EkBass/fiwiki-20250220-pages-articles huggingface dataset:
Lehesjärvi-Vähäjärvi

Lehesjärvi–Vähäjärvi on Keski-Suomessa Jyväskylässä Puuppolassa sijaitseva järvi. == Maantietoa == Järven pinta-ala on 86 hehtaaria, se on 2,3 kilometriä pitkä ja 1,6 kilometriä leveä. Siinä on kaksi järviallasta, joita yhdistää toisiinsa kapea, matala ja ruohottunut salmi. Lehesjärvi on 1,8 kilometriä pitkä ja Vähäjärvi 0,9 kilometriä pitkä. Ero kokonaispituuteen johtuu järven kaarevasta muodosta. Samoin kumpikin järviallas on ilmoitettua kapeampi. Lehesjärvi on 450 metriä ja Vähäjärvi 600 metriä leveä. Järvellä ei ole kartan mukaan saaria. Se on luodattu ja siitä on julkaistu syvyyskartat. Järven tilavuus on 2,78 miljoonaa kuutiometriä eli 0,00278 kuutiokilometriä. Sen keskisyvyys on 3,2 metriä ja suurin syvyys on 10 metriä. Kummassakin järvialtaassa on oma syvänne, joista Vähäjärvi on syvin ja Lehesjärvi 9,0 metriä syvä. Järven rantaviivan pituus on 8,0 kilometriä ja sen rannat ovat lähinnä peltomaata, mutta Lehesjärven eteläpäässä se on asuinaluetta ja Vähäjärven eteläranta on Lehesvuoren metsäistä rinnettä. Lehesvuori kohoaa 110 metrin ja viereinen Punavuori 80 metrin korkeuteen. Valtatie 4 ylittää laskujoen Lehesjärven länsipuolella ja järvi näkyy tielle asti. Järveä voi kiertää kulkemalla yhdysteitä 16709 tai 16711, mutta järven eteläpuolella ei ole läpikulkuun soveltuvaa tietä. == Luontoarvoja == === Vedenlaatu === Järven vedenlaatua on tutkittu vuodesta 1976 saakka. Sen ekologinen tila on tyydyttävä, koska sen ravinnepitoisuudet ovat säännöllisesti korkeita (fosforipitoisuudet ovat 40 mikrogrammaa litrassa vettä). Veden kemiallinen luokka ei aivan yllä arvosanaan hyvä, sillä ahvenissa on havaittu olevan liikaa elohopeaa. Järveä on hoitokalastettu vuosina 2003–2007 nostamalla Lehesjärvestä 9,1 tonnia ja Vähäjärvestä 7,9 tonnia kalaa. Samalla järvistä poistettiin niittämällä vesikasvia. === Eläimistö === Järvien kalastoon kuuluvat koekalastusten perusteella ainakin ahven, kiiski, kuha (jota on myös istutettu), hauki, salakka, särki, pasuri, lahna ja särkilahna. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) järvi kuuluu. Järven vedenpinnan korkeus on 95 metriä mpy. Järveen tulee viisi jokea tai ojaa. Vähäjärveen laskee idästä Majapuro, jonka valuma-alueella sijaitsevat Majajärvi (42 ha) ja Perälampi (2 ha). Vähäjärven pohjoisrantaan laskee koillisesta Lapiojoki, jonka valuma-alueelta löytyvät Iso-Kuukkanen (180 ha) ja Hiidenjärvi (50 ha). Lehesjärven pohjoisrantaan laskee Tervajoki, jonka lähdejärvi on Alanen (56 ha). Joen nimi on yläjuoksulla Alasesta alkaen Isojoki, Kuokankosken jälkeen Kuokanjoki ja kuivatun Tervajärven jälkeen Tervajoki. Lehesjärven oma laskujoki Makkarajoki alkaa sen lounaispäästä ja se laskee kilometrin päähän Korttajärveen. Joella on pudostusta vain 0,6 metriä. == Lähteet == == Aiheesta muualla == * Luokka:Makkarajoen valuma-alue Luokka:Jyväskylän järvet
Bequia

Bequia [ˈbɛkweɪ] on Saint Vincent ja Grenadiinien saarivaltioon kuuluva saari Pohjois-Grenadiinien saariryhmässä Karibianmeren itäosassa. Sen pinta-ala on 18 neliökilometriä, mikä tekee siitä Grenadiinien saariston toiseksi suurimman saaren Grenadalle kuuluvan Carriacoun jälkeen. Bequia sijaitsee noin 15 kilometriä etelään Saint Vincent ja Grenadiinien pääkaupungista Kingstownista. Bequian perinteinen elinkeino on ollut ryhävalaiden pyynti harppuunoin, ja saari on yksi harvoista paikoista maailmassa joissa valaanpyynti on yhä hyvin rajoitetusti sallittua, helmikuusta toukokuuhun vain muutamille paikallisille valaanpyytäjille.Charles, Jacqueline: Eastern Caribbean whalers follow a 139-year-old tradition, now under siege, The Miami Herald 16.4.2014. Viitattu 7.9.2015. Nykyisin Bequian pääelinkeino on matkailu. Saarella vierailee monia pienempiä risteilyaluksia ja purjeveneitä ja yhä enemmän myös lentäen saapuvia turisteja, erityisesti sukellusharrastajia. Suurimman kaupungin Port Elizabethin lähellä on hiekkaranta Princess Margaret Beach, joka nimettiin läheisen Mustiquen saaren kuuluisimman loma-asukkaan, Englannin prinsessa Margaretin mukaan. Lentokenttänä toimii saaren eteläosaan vuonna 1992 avattu James F. Mitchell International Airport. ==Lähteet== Luokka:Saint Vincentin ja Grenadiinien saaret
Isidorin tarina

Isidorin tarina on Henning Mankellin vuonna 1984 ilmestynyt romaani. Isidor on köyhän saaristolaisperheen nuorin poika, joka haluaa itselleen oman talon, vaikka hänellä ei oikeastaan olisi siihen varaa. Hän ostaa osamaksulla pienen kaukaisen kituliaan saaren, ja vaikka häntä pidetään hulluna, hän onnistuu asettumaan sinne asumaan ja taistelemaan luonnonvoimia vastaan. Mutta sitten Vuorikollegio kiinnostuu saaresta ja Isodor joutuu vaikeuksiin. Luokka:Henning Mankellin teokset Luokka:Vuoden 1984 kirjat
Martti Ulkuniemi

Martti Oskari Ulkuniemi (19. joulukuuta 1913 Salla – 13. helmikuuta 1996) oli suomalainen rehtori, kouluneuvos ja suomentaja. Ulkuniemen perhe muutti 1927 Sallasta Ilmajoelle pitämään Ulkuniemen äidin kotitaloa. Hän pääsi ylioppilaaksi 1933 ja opiskeli Helsingin yliopistossa germaanista filologiaa ja suomalais-ugrilaista kielentutkimusta valmistuen filosofian kandidaatiksi 1941. Ulkuniemi osallistui talvisotaan ja oli jatkosodan aikana kenttätykistön patterinpäällikkönä haavoittuen sodan aikana. Sodan jälkeen Ulkuniemi tuli opettajaksi Vaasan kauppaoppilaitokseen. Hän toimi oppilaitoksen rehtorina 1949–1976 aina eläkkeelle jäämiseensä saakka. Ulkuniemi sai kouluneuvoksen arvon vuonna 1971. Hän oli mukana käynnistämässä 1960-luvun alussa Vaasan kesäyliopistoa ja vuonna 1968 perustamassa Vaasan kauppakorkeakoulua josta tuli myöhemmin Vaasan yliopisto. Ulkuniemi sai 1988 Vaasan yliopiston kauppatieteiden kunniatohtorin arvon. Ulkuniemi suomensi muinaisruotsista Kuningas Kristofferin maanlain, julkaisi Ljungo Tuomaanpojan lainsuomennokset sekä julkaisi myös historiikkeja. Hän oli Vaasan kaupunginteatterin johtokunnan puheenjohtajana vuodesta 1971 ja kuului Simo Kuntsin taidesäätiön hallitukseen.Ilkka Virtanen : Martti Ulkuniemi in memoriam == Teoksia == * Tykistö taistelussa : patterinpäällikön muistelmia kevyen patteriston vaiheista 1939-1940 1941-1944. WSOY 1952 * Ljungo Tuomaanpojan lainsuomennokset 1, Maanlain ja kaupunginlain teksti. Suomalaisen Kirjallisuuden Seuran toimituksia 319. Helsinki 1975 * Vaasan kauppakorkeakoulu : perustamisvuodet 1959-1968 ja lukuvuodet 1968-1978. Vaasan kauppakorkeakoulun säätiö, Vaasa 1978 * Ljungo Tuomaanpojan lainsuomennoksen sanasto : Martti Ulkuniemen postuumin käsikirjoituksen mukaan ; toimittaneet Antero Niemikorpi ym. Suomalaisen Kirjallisuuden Seuran toimituksia 1126. Helsinki 2007 == Suomennoksia == * Kuningas Kristoferin maanlaki 1442 ; muinaisruotsista suom. Martti Ulkuniemi. Suomalaisen Kirjallisuuden Seuran toimituksia 340. Helsinki 1978 == Lähteet == Luokka:Suomalaiset opettajat Luokka:Suomentajat Luokka:Vuonna 1913 syntyneet Luokka:Vuonna 1996 kuolleet
What Do You Mean?

What Do You Mean? on kanadalaisen laulajan Justin Bieberin kappale ja ensimmäinen single hänen neljänneltä, Purpose-nimiseltä studioalbumilta. Single julkaistiin 28. elokuuta 2015, jolloin se sai hyvän vastaanoton kriitikoilta, ja menestyi myös kaupallisesti. Kappale pääsi listakärkeen Australiassa, Unkarissa, Uudessa-Seelannissa, Alankomaissa, Irlannissa, Ruotsissa ja Isossa-Britanniassa. Se on myös Bieberin parhaiten debytoinut single Saksassa. Singleä myytiin Yhdysvalloissa ensimmäisellä viikolla 337 000 digitaalista latausta, ja siitä tuli Bieberin ensimmäinen Billboard Hot 100 -listaykkönen, kun se nousi ykkössijalle julkaisuviikollaan. Se on listan historian 23. kappale, joka on debytoinut ykkössijalla, ja samalla Bieberistä tuli nuorin miesaristi, jonka kappale on noussut heti ensimmäisellä viikolla listan kärkeen. Tästä saavutuksesta Bieber palkittiin, kun hänelle myönnettiin ennätys Guinness World Records -kirjassa. Suomessa single nousi ensimmäisellä listaviikollaan virallisen singlelistan sijalle kolme, minkä jälkeen se oli kaksi viikkoa listan kärjessä. == Live-esitykset == "What Do You Mean?"-kappaleen live-esityksiä televisioitiin useaan otteeseen. Justin Bieber esitti kappaleen muun muassa vuoden 2015 MTV Video Music Awards ja MTV Europe Music Awards -gaaloissa.http://www.billboard.com/articles/columns/pop- shop/6738485/justin-bieber-what-do-you-mean-2015-mtv-emas Billboard arvosti eritysesti MTV VMA -tapahtumassa Bieberin ammattimaista esiintymistä lavalla sekä kunnioittivat "tunnetta, joka välittyi hyvin kuuntelijoihin".http://www.billboard.com/articles/news/6738490/2015-mtv-emas- performances-worst-best Bieber itki lavalla esityksen päätteeksi. Itkeminen performanssin jälkeen sai paljon huomiota, ja välikohtauksesta tulikin yksi tapahtuman keskusteluimmista hetkistä sosiaalisessa mediassa.http://uk.businessinsider.com/justin-bieber-cries-mtv-vma- performance-2015-8?r=US&IR;=Thttp://www.hollywoodreporter.com/news/vmas-2015-biggest- moments-twitter-818951 Bieber esitti kappaleen myöhemmin vielä ranskalaisessa NRJ Music Award-show’ssa. Metro kuvaili esityksen aiheuttamaa reaktiota "hysteeriseksi".http://www.metronews.fr/culture/justin-bieber-cree-l-hysterie- aux-nrj-music- awards/mokh!atSvefdyJP8s2/http://www.huffingtonpost.fr/2015/11/07/nrj-music- awards-justin-bieber-crise-carlton- cannes_n_8499278.htmlhttp://www.nrj.fr/actus/musique/justin-bieber-les- coulisses-du-clip-de-what-do-you-mean-330493 http://www.idolator.com/7614241/nrj-music-awards-2015-adele-coldplay-justin- bieber-major-lazer == Lähteet == Luokka:Vuoden 2015 kappaleet Luokka:Justin Bieberin kappaleet Luokka:Billboard Hot 100 -listan ykköset
Champion (auto)

Champion Automobilwerke GmbH on vuosina 1949–1955 toiminut saksalainen autonvalmistaja. Champion-autot olivat pieniä ja yksinkertaisia ja niissä oli hyvin pieni moottori. Tehdas myi tuotteitaan merkillä Champion.Klassikot 2/2015, s. 56 Champion 250 -mallissa oli 250-kuutioinen Triumph-moottoripyörän moottori. Lyhyt 285 senttimetriä pitkä kääpiöauto painoi vain 220–250 kiloa. Huippunopeus oli noin 60 km/h. Mallia valmistettiin noin 200 kappaletta. Hieman isompia olivat 400- ja 500-mallit, jotka olivat samassa hintaluokassa isojen autonvalmistajien pienimpien mallien kanssa. Niiden huippunopeus oli yli 80 km/h. Painoa oli yli 500 kiloa. Vuosina 1951–1952 näitä myytiin pari tuhatta kappaletta. Champion ajautui konkurssiin vuonna 1953. Eri yrittäjät kuitenkin jatkoivat 400- ja 500-mallien valmistusta pitkin 1950-lukua. Merkittävin näistä oli Maico, joka valmisti Championin malleihin perustuvia Maico-autoja 5 000–7 000 kappaletta vuoteen 1958 mennessä. == Lähteet == Luokka:Saksalaiset automerkit Luokka:Kääpiöautot
AWS Shopper

AWS Shopper on vuosina 1971–1974 valmistettu saksalainen automerkki. AWS tulee sanoista Automobilwerk Walter Schätzle. AWS Shopperit olivat pieniä ja niissä oli hyvin pieni moottori. Auton suunnitteli Walter Schätzle.Klassikot 2/2015, s. 55 AWS-mallissa oli 290-kuutioinen moottori teholtaan 11 kW (15 hv). Korin rakenne oli yksinkertainen: teräsputket, joiden ympärille laitettiin peltipaneelit. Rakenteesta johtuen korinmuoto on kulmikas. Mallia valmistettiin yhteensä noin 1 400 yksilöä. AWS Shopper hyödynsi toimintansa lopettaneen Goggomobilin osia. Pienestä moottorista johtuen huippunopeus oli noin 90 km/h. == Lähteet == Luokka:Saksalaiset automerkit Luokka:Kääpiöautot
Caribbean Cup 2014

Caribbean Cup 2014 oli järjestyksessään 18. Caribbean Cupin turnaus. Lopputurnaus pelattiin 11. - 18. marraskuuta 2014 Jamaikalla. Ottelupaikkana toimi kaikissa otteluissa Montego Bay Sports Complex, joka sijaitsee Montego Bayn kaupungissa. Isäntämaa Jamaika voitti loppuottelussa Trinidad ja Tobagon rangaistuspotkukilpailussa. Haiti voitti pronssiottelussa Kuuban. ==Karsinnat== ===Karsintakierros=== ====Lohko 1==== Kaikki ottelut pelattiin Blakes Estate Stadiumilla, Montserratissa. Päivä Joukkue Tulos Joukkue 31\. toukokuuta 2014 1–0 2\. kesäkuuta 2014 1–2 4\. kesäkuuta 2014 0–0 ====Lohko 2==== Kaikki ottelut pelattiin Oranjestadissa, Arubassa. Päivä Joukkue Tulos Joukkue 31\. toukokuuta 2014 6–0 31\. toukokuuta 2014 1–0 2\. kesäkuuta 2014 0–6 2\. kesäkuuta 2014 7–0 4\. kesäkuuta 2014 0–2 4\. kesäkuuta 2014 0–2 ===1. kierros=== ====Lohko 3==== Kaikki ottelut pelattiin Martiniquella. Päivä Joukkue Tulos Joukkue 4\. syyskuuta 2014 1–1 4\. syyskuuta 2014 6–0 6\. syyskuuta 2014 3–2 6\. syyskuuta 2014 3–2 7\. syyskuuta 2014 1–4 8\. syyskuuta 2014 0–0 ====Lohko 4==== Kaikki ottelut pelattiin Puerto Ricolla. Päivä Joukkue Tulos Joukkue 4\. syyskuuta 2014 1–1 4\. syyskuuta 2014 2–2 6\. syyskuuta 2014 2–1 6\. syyskuuta 2014 1–2 8\. syyskuuta 2014 0–0 8\. syyskuuta 2014 2–2 ====Lohko 5==== Kaikki ottelut pelattiin Antigua ja Barbudalla. Päivä Joukkue Tulos Joukkue 4\. syyskuuta 2014 0–1 4\. syyskuuta 2014 6–0 6\. syyskuuta 2014 0–4 6\. syyskuuta 2014 2–1 8\. syyskuuta 2014 2–1 8\. syyskuuta 2014 0–10 ====Lohko 6==== Kaikki ottelut pelattiin Saint Kitts ja Nevisillä. Päivä Joukkue Tulos Joukkue 4\. syyskuuta 2014 0–0 4\. syyskuuta 2014 0–0 6\. syyskuuta 2014 2–0 6\. syyskuuta 2014 5–0 8\. syyskuuta 2014 1–2 8\. syyskuuta 2014 2–0 ===2. kierros=== ====Lohko 7==== Kaikki ottelut pelattiin Trinidad ja Tobagolla. Päivä Joukkue Tulos Joukkue 9\. lokakuuta 2014 2–1 9\. lokakuuta 2014 6–1 11\. lokakuuta 2014 0–0 11\. lokakuuta 2014 2–0 12\. lokakuuta 2014 2–3 13\. lokakuuta 2014 1–0 ====Lohko 8==== Kaikki ottelut pelattiin Haitilla. Päivä Joukkue Tulos Joukkue 9\. lokakuuta 2014 2–3 9\. lokakuuta 2014 2–2 11\. lokakuuta 2014 1–2 11\. lokakuuta 2014 4–2 13\. lokakuuta 2014 0–2 13\. lokakuuta 2014 0–0 ====Lohko 9==== Kaikki ottelut pelattiin Guadeloupella. Päivä Joukkue Tulos Joukkue 9\. lokakuuta 2014 1–1 9\. lokakuuta 2014 3–1 11\. lokakuuta 2014 1–0 11\. lokakuuta 2014 1–2 12\. lokakuuta 2014 4–3 13\. lokakuuta 2014 0–1 ==Ottelut== ===Lohkovaihe=== ====Lohko A==== Päivä Joukkue Tulos Joukkue 12\. marraskuuta 2014 2–3 12\. marraskuuta 2014 1–1 14\. marraskuuta 2014 4–2 14\. marraskuuta 2014 2–3 16\. marraskuuta 2014 4–1 16\. marraskuuta 2014 0–0 ====Lohko B==== Päivä Joukkue Tulos Joukkue 12\. marraskuuta 2014 2–2 12\. marraskuuta 2014 1–1 14\. marraskuuta 2014 0–3 14\. marraskuuta 2014 3–0 16\. marraskuuta 2014 0–2 16\. marraskuuta 2014 2–0 ===Pronssiottelu=== ===Loppuottelu=== ==Lähteet== Luokka:Caribbean Cup Luokka:Vuoden 2014 jalkapallo Luokka:Jamaikan jalkapallo
Saba

Saba voi tarkoittaa seuraavia: == Nimi == * Saba, oik. Saba Anglana (s. 1970), somalialais-italialainen laulaja ja näyttelijä * Saba, oik. Anna Saba Lykke Oehlenschlæger (s. 1997), tanskalainen laulaja, musikaalinäyttelijä ja malli * Saba, sukunimenä: ** Abolhasan Saba (1902–1957), iranilainen säveltäjä ja muusikko ** Gustavo Saba (s. 1979), paraguaylainen ralliautoilija ** Husain Tahir al-Saba’ (s. 1979), saudiarabialainen pituushyppääjä ** Isak Saba (1875–1921), norjansaamelainen opettaja ja poliitikko ** Umberto Saba, oik. Umberto Poli (1883–1957), italialainen runoilija. == Muuta == * Saba, saari Karibianmerellä * Saba, muinainen kuningaskunta * Saba’, Saban suura, Koraanin 34. suura * SABA, entinen saksalainen radio- ja tv-valmistaja * Saba’, Koraanin 34. suura * kumiliaanit (Saba), kasvisuku
Montego Bay

Montego Bay on Jamaikalla sijaitseva kaupunki. Se on Saint Jamesin kunnan pääkaupunki. Se on pinta-alaltaan Jamaikan toiseksi ja asukasluvultaan neljänneksi suurin kaupunki. Sen asukasluku vuonna 2014 oli 110 000\. Kaupunki on suosittu turistikohde. Kaupungin läheisyydessä on Sangsterin kansainvälinen lentoasema. ==Lähteet== == Aiheesta muualla == Luokka:Jamaikan kaupungit
Alankomaiden Antillien jalkapallomaajoukkue

Alankomaiden Antillien jalkapallomaajoukkue edusti Alankomaiden Antilleja jalkapallon kansainvälisissä kilpailuissa. Alankomaiden Antillien itsehallintoalue lakkautettiin vuonna 2010, jolloin Curaçao peri sen paikan kansainvälisissä kilpailuissa. Alankomaiden Antillit ei koskaan selviytynyt MM-lopputurnaukseen. CONCACAF:n maanosan mestaruusturnauksessa se esiintyi neljästi. Parhaimmillaan se sijoittui turnauksessa kolmanneksi. == Lähteet == Luokka:Jalkapallomaajoukkueet Luokka:Alankomaiden Antillien urheilu
Panzanella

Panzanella on toscanalaisperäinen leipäsalaatti. Salaatti koostuu yleensä muun muassa leivästä, tomaatista, oliiviöljystä ja viinietikasta. ==Lähteet== ==Aiheesta muualla== Luokka:Salaattiruoat Luokka:Italialainen keittiö
Kemarley Brown

Ashani Kemarley Brown (s. 20. heinäkuuta 1992) on syntyjään jamaikalainen pikajuoksija, joka kilpailee 100 metrillä ja 200 metrillä. Vuodesta 2016 alkaen hän on edustanut Bahrainia. Hänen ennätysaikansa 100 metrillä on 9,93 toukokuulta 2014. == Ura == Brownin ensimmäinen kansainvälisistä kisoista saavuttama mitali oli Jamaikan U20-joukkueen pikaviestin kultamitali vuoden 2011 CARIFTA-kisoista. Brownin lisäksi joukkueessa juoksivat Odail Todd, Kemar Bailey-Cole ja Jazeel Murphy. Kisojen jälkeen Brown ajautui vammakierteeseen ja oli muutaman vuoden syrjässä kv. kisoista. Vuonna 2012 Brown muutti Yhdysvaltoihin opiskelemaan Merritt Collegessa Kalifornian Oaklandissa. Siellä hän kehitti erityisesti nopeuskestävyyttään ja voitti California Community College -mestaruuden kahdesti 100 metrillä. Jälkimmäinen CCCAA- yleisurheilukisojen mestaruus tuli ennätysajalla 9,93, joka on nopein junior college -tason juoksijan juoksema aika. Tulos oli tekohetkellään myös vuoden viidenneksi nopein aika maailmassa ja Asafa Powellin jälkeen toiseksi nopein jamaikalaistulos. Samana vuonna Brown kellotti 200 metrillä ajan 20,38 joka sekin mahtui vuoden TOP-50 tulosten listalle. Brown saavutti Gwangjun universiadeissa 2015 hopeaa 100 metrillä ajalla 10,12. Hän karsiutui saman matkan välierissä Rio de Janeiron olympialaisissa 2016. == Henkilökohtaiset ennätykset == * 100 m – 9,93 (2014) * 200 m – 20,38 (2014) == Lähteet == Luokka:Jamaikalaiset pikajuoksijat Luokka:Bahrainilaiset pikajuoksijat Luokka:Vuonna 1992 syntyneet Luokka:Elävät henkilöt
Silvio Leonard

Silvio Leonard Sarria tai Silvio Leonard Tartabull (s. 20. syyskuuta 1955 Cienfuegos, Kuuba) on kuubalainen entinen pikajuoksija. Hänen paras saavutuksensa on hopeamitali 100 metriltä Moskovan 1980 Olympiakisoista. == Ura == Ensimmäiset näytöt Leonardin kyvyistä saatiin vuonna 1973, jolloin hän juoksi Kuuban juniorimestariksi uudella ennätysajalla 10,24. Seuraavana vuonna hän voitti kultaa molemmilta pikamatkoilta Keski-Amerikan ja Karibian kisoissa. Maailmanlaajuiseen tietoisuuteen Leonard tuli viimeistään kesällä 1975 kun hän sivusi 100 metrin silloista ME-tulosta 9,9 sekuntia (käsiajanotolla) Ostravassa. Leonard voitti myös Pan-Amerikan kisoissa kaikkiaan kolme kultaa. Kahdesti 100 metrillä (1975 ja 1979) ja kerran200 metrillä (1979). Juhliessaan 100 metrin voittoaan 1975 kisoissa Leonard kompastui ja kaatui stadionin vesihautaan loukaten selkänsä. Vamma vaati leikkaushoitoa ja vaikeutti hänen valmistautumistaan Montrealin olympialaisiin. Itse kilpailussa Leonard voitti mm. Trinidadin Hasely Crawfordin, josta oli tuleva olympiavoittaja seuraavana vuonna. Leonard kuntoutui Montrealin kisoihin mennessä, mutta epäonnekseen teloi jalkansa lasinsiruihin olympiakylässä. Vamma vaikeutti olennaisesti juoksemista, joten Leonard ei selvinnyt välieristä itse finaaliin. Vuonna 1977 Leonard oli uransa huipulla. Hän alitti toisena juoksijana 10 sekunnin haamurajan elektronisella ajanotolla juostessaan 9,98 Meksikon Guadalajarassa 11. elokuuta. Ensimmäisenä rajan oli alittanut Yhdysvaltain Jim Hines. Leonard myös osoitti vauhtikestävyytensä juoksemalla 200 metrillä vuoden nopeimman ajan 20,08. Samana vuonna Leonard juoksi ensimmäisessä yleisurheilun maailmancupissa pronssia Amerikan joukkueessa molemmilla pikamatkoilla. Leonard voitti myös opiskelijoiden MM-kilpailujen kultamitalin 100 metrillä myöhemmin samana vuonna. Vuonna 1978 Leonard puolusti onnistuneesti kultamitaleitaan Keski- Amerikan ja Karibian kisoissa. Hän myös juoksi kesällä 200 metrillä oman ennätyksensä Varsovassa pysäyttäen kellot aikaan 20,06. Tulos oli myös kauden kärkiaika. Vuoden 1979 Maailmancupissa Leonard juoksi kultaa 200 metrillä ja pikaviestissä ja sijoittui 100 metrillä toiseksi. Muita vuoden kohokohtia olivat Kuuban mestaruus sekä voitto Neuvostoliiton mestaruuskilpailujen 100 metrillä. Vuoden 1980 Moskovan olympialaisissa Leonard hävisi 100 metrillä Ison-Britannian Allan WellsilleAthletics at the 1980 Moskva Summer Games: Men's 100 metres ja sijoittui 200 metrillä neljänneksi ajalla 20,30 häviten pronssimitalin vain niukastiAthletics at the 1980 Moskva Summer Games: Men's 200 metres . Vuoden 1980 jälkeen Leonard ei saavuttanut mainittavaa kansainvälistä menestystä. Leonard pitää edelleen hallussaan maansa ennätystä 100 metrillä ja on 200 metrillä listalla sijalla 2. == Ennätykset == * 100 m – 9,98 11. elokuuta 1977 Guadalajara * 200 m – 20,06 19. kesäkuuta 1978 Varsova == Lähteet == Luokka:Kuubalaiset pikajuoksijat Luokka:Kuubalaiset olympiamitalistit Luokka:Vuonna 1955 syntyneet Luokka:Elävät henkilöt
Sankarani

Sankarani on Nigerin sivujoki Guineassa ja Malissa. Sen pituus on 670 kilometriäMonographie, s. 16. ja valuma-alueen laajuus 35 500 neliökilometriäMonographie, s. 3.. Sankaranin alkujoet ovat Kouroukelle ja Gbanhala. Sen tärkein sivujoki on Dion,Monographie, s. 9–11, 15–16. jonka jälkeen joki virtaa kohti pohjoista. Alajuoksulla siihen yhtyy vielä Ouassoulou Bale. Sankarani liittyy Nigeriin noin 40 kilometriä ennen BamakoaThe Niger River Basin, s. 13.. Sen valuma-alueesta kaksi kolmasosaa kuuluu GuineaanThe Niger River Basin, s. 32, 34.. Vuotuinen virtaama on noin viisi kuutiokilometriäThe Niger River Basin, s. 48.. Joella sijaitsee vuonna 1982 valmistunut Sélinguén pato ja vesivoimalaitos. Voimalan kapasiteetti on 44 megawattia ja tuotanto noin 230 gigawattituntia. Sen 23 metriä korkea ja 2 600 metriä pitkä säännöstelypato muodostaa 34,2 neliökilometrin laajuisen tekojärven, jonka varastointikyky on 2,2 kuutiokilometriä. Pato mahdollistaa noin 60 000 hehtaarin laajuisen alueen keinokastelun, mutta toistaiseksi siitä on käytössä vain 1 350 hehtaaria. Sankaranin varrella sijainnutta Niania on pidetty yhtenä keskiaikaisen Malin valtakunnan keskuksista tai mahdollisesti jopa sen pääkaupunkina. ==Lähteet== * * ===Viitteet=== Luokka:Guinean joet Luokka:Guinean ja Malin raja Luokka:Malin joet Luokka:Nigerin vesistö Luokka:Rajajoet
Orsa-luokka

Orsa-luokka oli Italian kuninkaallisen laivaston neljän aluksen muodostama torpedoveneluokka. == Propulsio == Alusten voimanlähteenä oli 16 000 hevosvoimaa akselia kohti tuottaneet kaksiakseliset Tosi-turbiinimoottorit, joihin oli kytketty kaksi kolmivaihehöyrykattilaa. Koneisto mahdollisti 28 solmun huippunopeuden. Aluksilla oli polttoainetta 528 tonnia. == Aseistus == Alusten pääaseina oli kaksi OTO:n valmistamaa 100 millimetrin 47 pituuskaliiperin tykkiä, jotka oli asennettu yksittäin käsikäyttöisinä panssarikilpien taakse. Ilmatorjuntaa varten aluksilla oli kahdeksan 13,2 millimetrin konekivääriä, jotka toisen maailmansodan aikana korvattiin jopa yhdellätoista 20 millimetrin 65 tai 70 pituuskaliiperin ilmatorjuntatykillä. Lisäksi aluksilla oli neljä 450 millimetrin torpedoputkea ja kuusi syvyyspomminheitintä. Sukellusveneentorjuntaa vaikeutti kuitenkin kaikuluotaimen puute. == Alukset == Orsa-luokan torpedoveneetWhitley, M. J. s. 173 Nimi Telakka Kölinlasku Vesille Valmis Kohtalo RN Pegaso Bacini e Scali Napoletani, Napoli 15. helmikuuta 1936 8. joulukuuta 1936 30. maaliskuuta 1938 miehistönsä upottama 11. syyskuuta 1943 RN Procione Bacini e Scali Napoletani, Napoli 15. helmikuuta 1936 31. tammikuuta 1937 30. maaliskuuta 1938 miehistönsä upottama 11. syyskuuta 1943 RN Orione Cantieri navali Riuniti, Palermo 27. huhtikuuta 1936 21. huhtikuuta 1937 31. maaliskuuta 1938 poistettu palveluksesta 1964 RN Orsa Cantieri navali Riuniti, Palermo 27. huhtikuuta 1936 21. maaliskuuta 1937 31. maaliskuuta 1938 poistettu palveluksesta 1964 ==Lähteet== * * === Viitteet === *
Canouan

Canouan on Pohjois-Grenadiinien saariryhmään kuuluva pieni korallisaari Saint Vincent ja Grenadiinien saarivaltiossa Karibianmerellä. Se on kooltaan etelästä pohjoiseen noin 6 kilometriä ja lännestä itään noin 2 kilometriä. Canouan sijaitsee noin 50 kilometriä lounaaseen maan pääsaaresta Saint Vincentistä. Kuunsirpin muotoiselta Canouanin saarella on löydetty merkkejä ihmisasutuksesta noin vuodelta 200 eaa. Siirtomaa-aikana saarella toimi aluksi puuvilla- ja myöhemmin sokeriplantaaseja, joista viimeinen lopetti toimintansa 1924. 1800-luvulla saarella rakennettiin myös purjelaivoja, joiden materiaaliksi sieltä saatiin seetripuuta, mahonkia ja bambua. Saaren suurin kylä on nimeltään Charlestown saaren länsipuolen Grand Bayn suojissa. Se perustettiin 1921 sen jälkeen, kun hurrikaani oli tuhonnut siihen asti suurimman taajaman itärannan Carenage Bayssä. Charlestownin vieressä on hiekkaranta, jonne tuodaan matkailijoita päiväretkille Saint Vincentin saarelta. Saaren pohjoisosa, lähes puolet saaren pinta-alasta, kuuluu Raffles- hotelliyhtiön ylelliselle lomakeskukselle ja sen 18-reikäiselle Trump International Golf Clubille. ==Lähteet== Luokka:Saint Vincentin ja Grenadiinien saaret
Vaaleatukkainen tyttö

Vaaleatukkainen tyttö on Helene Schjerfbeckin suurikokoinen maalaus vuodelta 1916. Siinä on nuori tyttö, joka on kallistanut päänsä lukemaan kirjaa. Teoksen malli on Schjerfbeckin naapurissa Hyvinkäällä asunut Impi Tamlander, joka sisarensa Jennyn kanssa auttoi taiteilijaa. Schjerfbeck-asiantuntija Leena Ahtola-Moorhouse on sanonut teoksesta: ”Vaaleatukkainen tyttö on hyvin kauniisti maalattu, huipputeos.” Teoksen selkäpuolella on luonnos teoksen Kuvakudos (1914) mieshahmosta, ja se on sotkettu valkoisella ja punaisella. Vaaleatukkainen tyttö on ollut vuosikymmeniä yksityisessä omistuksessa Euroopassa, mutta tuli myyntiin Sothebyn kautta joulukuussa 2015 samaan aikaan kahden varhaisemman teoksen kanssa, Miekkailijan (1924) ja Liinatukkaisen pojan (1878). Teos myytiin noin 1,2 miljoonan euron (870 000 punnan) kauppahintaan Frankfurtissa sijaitsevalle Städel-museolle, jossa se pantiin yleisön nähtäville. Vaaleatukkainen tyttö oli sitä ennen ollut esillä viimeksi näyttelyssä vuonna 1980. ==Lähteet== Luokka:Helene Schjerfbeckin maalaukset
Jamaikan maakunnat

Jamaika on jaettu kolmeen maakuntaan, jotka on jaettu yhteensä neljääntoista kuntaan. Kunta Pinta-ala [km2] Asukasluku (2011) Pääkaupunki Cornwall Hanover 450 69 533 Lucea Saint Elizabeth 1 212 150 205 Black River Saint James 595 183 811 Montego Bay Trelawny 875 75 164 Falmouth Westmoreland 807 144 103 Savanna-la-Mar Middlesex Clarendon 1 196 245 103 May Pen Manchester 830 189 797 Mandeville Saint Ann 1 213 172 362 Saint Anns Bay Saint Catherine 1 192 516 218 Spanish Town Saint Mary 611 113 615 Port Maria Surrey Kingston 22 89 057 Kingston Portland 814 81 744 Port Antonio Saint Andrew 431 573 369 Half Way Tree Saint Thomas 743 93 902 Morant Bay ==Lähteet== Luokka:Jamaikan maantiede Luokka:Ylimmän tason hallintoalueet
Miekkailija (maalaus)

Miekkailija on Helene Schjerfbeckin maalaus vuodelta 1924. Teos esittää tummaa miestä, ja sen mallina on ollut Huolman-niminen mies, johon Schjerfbeck tutustui Hyvinkäällä. Mies oli kotoisin Saimaan rannoilta. Schjerfbeck- asiantuntija Leena Ahtola-Moorhouse on sanonut teoksesta, että se on hauska ja paljastaa taiteilijan eroottista puolta, ja siitä voi nähdä taiteilijan suhteen El Grecoon. Teos on vesiväri-, guassi- ja liituteos, ja siitä on olemassa myös öljyväreillä maalattu versio. Miekkailija oli vuonna 2012 esillä Schjerfbeckin 150-vuotisjuhlanäyttelyssä Ateneumin taidemuseossa. Se on ollut yksityisessä omistuksessa Euroopassa, mutta tuli myyntiin Sothebyn kautta joulukuussa 2015 samaan aikaan kahden muun teoksen kanssa, Vaaleatukkaisen tytön (1924) ja Liinatukkaisen pojan (1878). == Lähteet == Luokka:Helene Schjerfbeckin maalaukset
Cornwall (Jamaika)

Cornwall on yksi Jamaikan maakunnista. Sen alueella sijaitsee viisi kuntaa: Hanover, Saint Elizabeth, Saint James, Trelawny ja Westmoreland. Vuoden 2011 väestölaskennassa alueen asukasluku oli 622 816, ja pinta-ala 3 939 km2. Maakunnan suurin kaupunki on Montego Bay, joka on Jamaikan neljänneksi suurin kaupunki asukasluvun perusteella. ==Lähteet== Luokka:Jamaikan maantiede
Una Una

Una Una on aktiivinen tuliperäinen saari Indonesiassa. Viimeinen purkaus oli vuonna 1983, jolloin koko saaren peitti musta tuhka, mutta kukaan ei kuollut. Indonesian hallitus onnistui evakuoimaan kaikki paikalliset Wakaihin tai Ampanaan. Jotkut heistä tulivat takaisin ja tällä hetkellä väestö on noin 100 henkeä. Valtion tutkijalaitos ennustaa seuraavaa purkausta vuodelle 2083. Tulivuori on edelleen aktiivinen, mutta täysin vaaraton. Saarella on valtava määrä mineraaleja, rikkiä, vulkaanisia kiviä, koralleja ja metalleja, jopa kultaa. Saarella toimii sukelluskeskus. Vedet ovat kirkaat ja lämpimät, ja saari on yksi parhaita sukelluskohteita Indonesiassa. Yleisesti tavataan suuria kalaparvia, rauskuja, haita, barracudia ja kilpikonnia. Joulu–tammikuussa valaat saapuvat parittelemaan saaren edustalle. Delfiinit ovat päivittäisiä vieraita. == Lähteet == * http://www.unauna-sanctum.com * http://www.indonesia.travel/en/destination/856/volcanic-una-una-island-in-the- gulf-of-tomini == Aiheesta muualla == * http://www.unauna- sanctum.com/volcano.html * www.lonelyplanet.com http://www.indonesia.travel/en/destination/856/volcanic-una-una-island-in-the- gulf-of-tomini Luokka:Indonesian saaret Luokka:Indonesian tulivuoret
Kikuri

Kikuri tarkoittaa seuraavia asioita: * Järvi Latviassa, 21 ha * Kikurinjärvi Urjalassa * Kulmakunta Urjalassa * Partisaanien muistomerkki Latviassa
Union Island

Union Island on Pohjois-Grenadiinien saariryhmään kuuluva pieni saari Saint Vincent ja Grenadiinien saarivaltiossa Karibianmerellä. Se on kooltaan noin 5,5 neliökilometriä. Union Island sijaitsee noin 70 kilometriä lounaaseen maan pääsaaresta Saint Vincentistä ja saman verran naapurimaan Grenadan pääsaaresta koilliseen. Union Islandin naapurisaaret ovat Grenadalle kuuluvat Cariacou etelässä ja Petit Martinique kaakossa sekä Saint Vincentille kuuluvat Mayreau, Tobago Cays, Palm Island ja Petit Saint Vincent idässä. Union Islandilla on kaksi kylää, Clifton ja Ashton. Kolme neljännestä saaren asukkaista asuu Ashtonissa, mutta Clifton on matkailijoiden kannalta kiinnostavampi. Saaren hiekkarantoja ovat länsirannan Chatham Bay, pohjoisrannan Bloody Bay, Richmond Bay ja Belmont Bay (eli Big Sands). Saaren korkeimmat kohdat ovat noin 300 korkeudelle merenpinnasta ulottuvat Mount Taboi ja Mount Parnassus. ==Historiaa== Alkuperäisasukkaiden, arawakkien ja karibien jälkeen saarta pitivät hallussaan brittiläiset ja ranskalaiset orjakauppiaat ja puuvillaplantaasien omistajat. Saarelle tuotiin satoja afrikkalaisorjia nykyisten Nigerian, Kamerunin, Angolan ja Ghanan alueilta. Aiemmin asukkaat hankkivat elantonsa kalastuksella ja maanviljelyksellä, ja monet saaren miehistä pestaututuivat rahtilaivojen miehistöksi. Nykyisin matkailu on yhä tärkeämpi elinkeino. Suosituin matkailupalvelu on veneiden päivävuokraus huvikalastus- ja sukelluskäyttöön. ==Lähteet== Luokka:Saint Vincentin ja Grenadiinien saaret
Machar (pyhimys)

Machar (500-luku) oli irlantilaissyntyinen pyhimys joka tuli Skotlantiin Ionaan Columban kanssa. Machar saarnasi ensin Mullissa ja myöhemmin Aberdeenin seudun piktien parissa. Häntä on siksi myöhemmin anakronistisesti pidetty Aberdeenin ensimmäisenä piispana. Aberdeen Breviaryn pyhimyslegendan mukaan paavi Gregorius Suuri olisi nimittänyt hänet viimeisiksi elinvuosikseen Toursin arkkipiispaksi, mutta tarina ei ole uskottava. Macharin lähteen vettä käytettiin Aberdeenin katderaalissa kastevetenä. Hänen muistopäivänsä on 12. marraskuuta. Aberdeenin Pyhän Macharin katedraali (St Machar's Cathedral), jonka paikalla on tiettävästi ollut kirkkorakennus jo 500-luvulla, on nimetty Macharin muistoksi. Pyhän Macharin mukaan on saanut nimensä myös Aberdeenin edustalla oleva Macharin öljykenttä (Machar Oil Field). == Lähteet == Luokka:Irlantilaiset pyhimykset Luokka:Aberdeenin historia Luokka:500-luvulla syntyneet
Sinkkiboorihydridi

Sinkkiboorihydridi (Zn(BH4)2) on sinkki- ja boorihydridi-ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä mietona ja selektiivisenä pelkistimenä. == Ominaisuudet == Sinkkiboorihydridi on huoneenlämpötilassa valkoista kiteistä ainetta. Yhdiste reagoi veden ja kosteuden kanssa mutta liukenee eräisiin orgaanisiin liuottimiin kuten dietyylieetteriin, tetrahydrofuraaniin, dimetyyliformamidiin, dikloorimetaaniin ja tolueeniin. Sinkkiboorihydridi pelkistää α,β-tyydyttymättömät karbonyyliyhdisteet, esimerkiksi aldehydit ja ketonit, α,β-tyydyttymättömiksi alkoholeiksi, esterit ja karboksyylihapot alkoholeiksi sekä amidit amiineiksi. Aminohapoista muodostuu aminoalkoholeja.Takeshi Oishi & Tadashi Nakata: Zinc Borohydride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 8.9.2015 Kuumennettaessa noin 85 °C:n lämpötilaan sinkkiboorihydridi hajoaa sinkiksi, booriksi ja vedyksi. Monista muista vastaavista reaktioista poiketen tämä reaktio on reversiibeli. == Valmistus ja käyttö == Sinkkiboorihydridiä voidaan valmistaa sinkkikloridin ja natriumboorihydridin välisellä reaktiolla ja liuottimena käytetään tyypillisesti dietyylieetteriä tai tetrahydrofuraania. Yhdistettä on myös raportoitu voitavan valmistaa sinkkikloridista ja natriumboorihydridistä jauhamalla kuulamyllyissä ilman liuotinta. :ZnCl2 \+ 2 NaBH4 → Zn(BH4)2 \+ 2 NaCl Sinkkiboorihydridiä käytetään orgaanisen kemian synteeseissä erityisesti α,β-tyydyttymättömien karbonyyliyhdisteiden pelkistämiseen. Reaktio tapahtuu yleensä hyvin selektiivisesti, eivätkä muut mahdollisesti pelkistyvät ryhmät yleensä reagoi, ja hyvällä saannolla. Usein reaktioissa käytetään silikaan sidottua sinkkiboorihydridiä. Yhdisteen sisältämä sinkki-ioni kelatoituu helposti, minkä vuoksi yhdistettä käytetään hydroksi-tai alkoksikarbonyyliyhdisteiden stereoselektiiviseen pelkistämiseen. Sinkki-ioni koordinoituu karbonyyliryhmän happeen ja lähellä sijaitsevaan hydroksyyli- tai alkoksyylihappoon ja vety liittyy molekyyliin vähiten steerisesti estyneestä suunnasta. Näissä pelkistyksissä enantioylimäärä on usein hyvin korkea. Yhdisteen käyttöä vedyn varastoimismateriaalina tutkitaan. == Lähteet == == Aiheesta muualla == *ChemBlink: Zinc Borohydride Luokka:Booriyhdisteet Luokka:Sinkkiyhdisteet
Essie Davis

Esther ”Essie” Davis (s. 1970 Hobart, Tasmania) on australialainen näyttelijä ja tuottaja, joka on esiintynyt sekä australialaisissa että yhdysvaltalaisissa elokuva- ja televisiotuotannoissa. Hänet tunnetaan muun muassa pääroolistaan Phryne Fisherinä vuonna 2012 alkaneessa australialaisessa televisiosarjassa Neiti Fisherin etsivätoimisto sekä elokuvista The Matrix Reloaded, The Matrix Revolutions, Tyttö ja helmikorvakoru, Australia ja The Babadook. Vuonna 2016 Davis vieraili Game of Thronesin kuudennella tuotantokaudella. ==Ura== Davis kasvoi Hobartin kaupungissa Tasmaniassa. Hän valmistui sydneyläisestä National Institute of Dramatic Art -koulusta vuonna 1992, ja jo seuraavana vuonna hän sai Julian roolin Bell Shakespeare -teatterin Romeosta ja Juliasta. Davis sai pian valmistumisensa jälkeen myös roolin vuoden 1995 komediaelokuvasta Dad and Dave: On Our Selection. Vuonna 2003 Davis sai parhaan sivuosan Laurence Olivier -palkinnon Stella Kowalskin roolista National Theatren näytelmässä Viettelyksen vaunu. Se johti rooliin Tom Stoppardin Jumpersissa, jota esitettiin sekä West Endissä että Broadwayllä. Broadway-esityksestä Davis sai Tony-ehdokkuuden. Vuonna 2006 Davis näytteli Dakota Fanningin esittämän Fern Arablen äitiä elokuvassa Lotta ystäväni. Vuonna 2011 hän esiintyi australialaisessa televisiosarjassa Läimäys. ==Yksityiselämä== Davis on ollut vuodesta 2002 naimisissa elokuvaohjaaja Justin Kurzelin kanssa. Heillä on kaksi lasta, kaksostyttäret. ==Lähteet== ==Aiheesta muualla== * * Luokka:Australialaiset näyttelijät Luokka:Olivier-palkinnon saajat‎ Luokka:Vuonna 1970 syntyneet Luokka:Elävät henkilöt
Semoy Hackett

Semoy Kee-Ann Hackett (s. 27. marraskuuta 1988 Lambeau, Siparia) on trinidadtobagolainen pikajuoksija. Hackett karsiutui 100 metrin juoksun puolivälierissä Pekingin olympialaisissa 2008. Berliinin MM-kilpailuissa 2009 hän karsiutui 100 metrin välierissä ja oli 4 × 100 metrin viestissä seitsemäs. Daegun MM-kilpailuissa 2011 hän putosi jälleen 100 metrillä välierissä. Pikaviestissä hän kuului neljänneksi sijoittuneeseen Trinidad ja Tobagon joukkueeseen. Daegun tulokset kuitenkin mitätöitiin, koska hän oli antanut 1,3-dimetyyliamyyliamiinia sisältäneen dopingnäytteen saman vuoden Trinidad ja Tobagon mestaruuskilpailuissa. Hän sai kuuden kuukauden kilpailukiellon ajalle 17.9.2011–16.3.2012IAAF Newsletter 131. 27.3.2012. Hackett sijoittui Lontoon olympialaisissa 2012 kahdeksanneksi 200 metrin juoksussa ja karsiutui välierissä 100 metrillä. Hän jäi jälleen kiinni 1,3-dimetyyliamyyliamiinin käytöstä NCAA:n mestaruuskilpailuissa kesäkuussa 2012, ja hänelle tuomittiin toukokuussa 2014 takautuvasti kahden vuoden ja neljän kuukauden kilpailukielto ajalle 1.1.2013–30.4.2015. Hackett palasi doping-pannansa jälkeen takaisin kilparadoille ja sijoittui Pan-Amerikan kisoissa 2015 kahdeksanneksi 200 metrillä. Hän juoksi Pekingin MM-kilpailuissa 2015 ankkuriosuuden pronssia saaneessa Trinidad-Tobagon 4 × 100 metrin viestijoukkueessa. Samojen kisojen 100 ja 200 metrin juoksuissa hän karsiutui välierissä. Rio de Janeiron olympialaisissa 2016 hän karsiutui 100 ja 200 metrillä välierissä säkä sijoittui pikaviestissä viidenneksi. Lontoon MM-kilpailuissa 2017 hän eteni 200 metrillä välieriin ja oli 4 × 100 metrin viestissä kuudes. == Henkilökohtaiset ennätykset == === Ulkoradat === Matka Aika Paikka Päivä 100 m 11,04 Lontoo 3. elokuuta 2012 200 m 22,51 San José 9. elokuuta 2015 === Sisäradat === Matka Aika Paikka Päivä 60 m 7,22 College Station 11. maaliskuuta 2011 200 m 22,84 Fayetteville 27. helmikuuta 2011 == Lähteet == Luokka:Trinidadtobagolaiset pikajuoksijat Luokka:Dopingrikkomuksesta tuomitut trinidadtobagolaiset Luokka:Dopingrikkomuksesta tuomitut yleisurheilijat Luokka:Vuonna 1988 syntyneet Luokka:Elävät henkilöt
Club Atlético River Plate (Uruguay)

River Plate on montevideolainen jalkapalloseura, joka pelaa maan pääsarjassa Primera Divisiónissa. Seuran paras sijoitus maan pääsarjassa on toinen sija vuonna 1992. Sammanniminen River Plate FC -seura on voittanut maan mestaruuden neljästi, vuosina 1908, 1910, 1913 ja 1914. Kyseessä on kuitenkin eri seura kuin nykyinen Club Atlético River Plate. River Plate FC lakkautettiin vuonna 1925. Nykyinen seura perustettiin River Plate FC:n kunniaksi vuonna 1932, ja se otti käyttöönsä vanhan seuran kotiareenan ja värit. ==Lähteet== Luokka:Uruguaylaiset jalkapalloseurat Luokka:Vuonna 1931 perustetut urheiluseurat Luokka:Montevideon urheilu
Markus Merk

Markus Merk (s. 15. maaliskuuta 1962 Kaiserslautern) on entinen saksalainen jalkapalloerotuomari. Merk oli kansainvälisen jalkapalloliiton FIFA:n virallinen tuomari vuosina 1992–2007. Siviiliammattiltaan hän on hammaslääkäri. Merk on naimisissa ja hänellä on yksi poika.http://www.merk-es- dir.de/index.php?id=zurperson&PHPSESSID;=ee307712d0b10a64ce799a875685541c Merk aloitti tuomaroinnin 2. Bundesliigassa jo vuonna 1985. Vuonna 1988 hän tuomitsi avausottelunsa Bundesliigassa ja vuonna 1992 hänestä tuli FIFA:n virallinen tuomari. Merk tuomitsi urallaan viisi suurta finaalia, mukaan lukien vuoden 2004 EM-finaalin ja kauden 2002–2003 Mestareiden liigan finaalin. Merk valittiin urallaan seitsemän kertaa Saksan parhaaksi tuomariksi ja hänellä on hallussaan myös eniten otteluita Bundesliigassa puhaltaneen tuomarin titteli. Vuoden 2006 MM-kilpailuissa Merk tuomitsi kolme ottelua. Hän päätti uransa vuonna 2007.http://worldreferee.com/referee/merk/bio Ennen vuoden 2004 EM-finaalia Kreikan ja Portugalin välillä nousi kohu, sillä Kreikan saksalaisvalmentaja Otto Rehhagel oli Merkin potilaana tämän hammaslääkäriasemalla. == Suuret ottelut == * Jalkapallon EM-kilpailuiden 2004 finaali * Mestareiden liigan finaali 2002–2003 * Cup-voittajien cupin finaali 1996–1997 * DFB-Pokalin finaali 1992–1993 * DFB-Supercup 1995–1996 == Lähteet == Luokka:Saksalaiset jalkapallotuomarit Luokka:Saksalaiset hammaslääkärit Luokka:Vuonna 1962 syntyneet Luokka:Elävät henkilöt
Amaury Bonduel

Amaury Bonduel (s. 3. maaliskuuta 1999 Eigenbrakel, Belgia) on belgialaissyntyinen ranskalainen autourheilija, joka kilpaili kaudella 2015 GP3-sarjassa italialaisen Tridentin autolla. Bonduel siirtyi ensimmäiseen formula-luokkaansa Eurocup Formula Renault 2.0:aan kaudeksi 2015.https://www.driverdb.com/drivers/amaury-bonduel/ Syyskuussa 2015 hän debytoi GP3-luokassa Tridentin autolla Italiassa sijoittuen viikonlopun kilpailuissa sijoille 14 ja 12.http://www.gp3series.com/Teams-and- Drivers/Drivers/Amaury-Bonduel/ == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Trident ESP FEA ESP SPR AUT FEA AUT SPR GBR FEA GBR SPR HUN FEA HUN SPR BEL FEA BEL SPR ITA FEA 14 ITA SPR 12 RUS FEA RUS SPR BHR FEA BHR SPR ABU FEA ABU SPR 0 26. == Lähteet == Luokka:Ranskalaiset autourheilijat Luokka:Vuonna 1999 syntyneet Luokka:GP3-kuljettajat Luokka:Elävät henkilöt
Mihail Kogălniceanu

Mihail Kogălniceanu (6. syyskuuta 1817 Iași, Moldavia – 1. heinäkuuta 1891 Pariisi, Ranska) oli romanialainen valtiomies ja historioitsija, joka toimi Romanian pääministerinä vuosina 1863–1865. Hän oli myös yksi romanialaisen historiankirjoituksen perustajista.Mihail Kogălniceanu Encyclopædia Britannica Online Academic Edition. Viitattu 8.9.2015. Saksassa opiskellut Kogălniceanu asettui vuonna 1838 Iașiin, jossa hän ryhtyi kirjoittamaan aktiivisesti Romanian historiasta ja politiikasta.Nordisk familjebok (1911), s. 480 Runeberg.org. Viitattu 8.9.2015. Hän ryhtyi vuonna 1840 julkaisemaan Dacia literară -kirjallisuuslehteä ja Arhiva românească -nimistä historiallista aikakauskirjaa. Hän julkaisi myös vuosina 1845–1852 kolmiosaisen kokoelman muinaisia moldavialaisia kronikoita. Turkkilaiset viranomaiset pyrkivät ajoittain puuttumaan Kogălniceanun pitämiin yleisöluentoihin Romanian historiasta niiden avoimen kansallismielisyyden vuoksi. Vallankumousvuonna 1848 hän julkaisi ”Kansallisen puolueen toiveet Moldaviassa” -nimisen poliittisen pamfletin, minkä seurauksena hän joutui pakenemaan tilapäisesti Itävallan puolelle Bukovinaan. Kogălniceanu kamppaili vuosien ajan Moldavian ja Valakian yhdistymisen puolesta. Hän kannatti myös maareformia ja romaniväestön vapauttamista orjuudesta. Romanian valtion perustamisen jälkeen ruhtinas Alexandru Ioan Cuza nimitti Kogălniceanun pääministeriksi lokakuussa 1863. Hänen hallituksensa toteutti monia merkittäviä uudistuksia, kuten luostarien omaisuuden pakkolunastus, maanomistussuhteita muuttanut vuoden 1864 maalaki ja koululaitoksen uudistaminen. Nämä toimet nostattivat vastarintaa varsinkin aatelisten suurmaanomistajien piirissä, ja osa uudistuksista oli ajettava läpi toukokuussa 1864 suoritetun valtiokaappauksen turvin. Ajauduttuaan erimielisyyksiin myös ruhtinas Cuzan kanssa Kogălniceanu joutui eroamaan helmikuussa 1865. Hän toimi myöhemmin Romanian sisäministerinä 1868–1870 ja 1879–1880 sekä ulkoministerinä 1876 ja 1877–1878. Hänen ulkoministerikaudelleen osui Venäjän–Turkin sota, jonka lopputulos varmisti Romanialle täyden itsenäisyyden Turkista. Kogălniceanu toimi Romanian edustajana Berliinin kongressissa 1878 yhdessä Ion Brătianun kanssa. Hän oli vielä sen jälkeen maansa lähettiläänä Pariisissa 1880–1881. Myöhempinä vuosinaan hän esiintyi Brătianun hallituksen arvostelijana. ==Lähteet== ==Aiheesta muualla== Luokka:Romanian pääministerit Luokka:Romanian ulkoministerit Luokka:Romanialaiset historioitsijat Luokka:Vuonna 1817 syntyneet Luokka:Vuonna 1891 kuolleet
Nicolae Golescu

Nicolae Golescu (1810 Câmpulung Muscel, Valakia – 10. joulukuuta 1877 Bukarest)Gl-Gq Rulers.org. Viitattu 8.9.2015. oli romanialainen poliitikko, joka toimi Romanian pääministerinä vuonna 1868. Sveitsissä opiskellut Golescu palveli nuorena Valakian armeijassa, jossa hän yleni lopulta kenraaliksi. Hän oli myös lyhyen aikaa Valakian ulkoministerinä ruhtinas Alexandru II Ghican aikana. Vuoden 1848 vallankumousyrityksen aikana hän oli vallankumoushallituksen sisäministeri ja joutui sen jälkeen asumaan maanpaossa Pariisissa vuoteen 1857. Palattuaan hän oli niin sanotun ad hoc -divaanin varapuheenjohtajana. Golescu osallistui vuonna 1866 Romanian ruhtinas Alexandru Ioan Cuzan syrjäyttämiseen ja kuului sen jälkeen asetettuun lyhytaikaiseen valtionhoitajakuntaan. Hän oli Romanian pääministerinä toukokuusta marraskuuhun 1868.Nordisk familjebok (1908), s. 438 Runeberg.org. Viitattu 8.9.2015. Golescu oli myös 1868–1869 Romanian senaatin puhemies. Häntä syytettiin vuonna 1870 tasavaltaisen vallankumousliikkeen johtamisesta, mutta oikeudenkäynnissä valamiehistö totesi hänet syyttömäksi. Nicolae Golescun veli Ștefan Golescu toimi Romanian pääministerinä välittömästi ennen häntä 1867–1868. Heidän serkkunsa Alexandru G. Golescu oli pääministerinä lyhyen aikaa vuonna 1870. ==Lähteet== Luokka:Romanian pääministerit Luokka:Romanialaiset kenraalit Luokka:Vuonna 1810 syntyneet Luokka:Vuonna 1877 kuolleet
Saamelaiskäräjien vaalit 2015

Saamelaiskäräjien vaalit 2015 järjestettiin 7. syyskuuta – 4. lokakuuta 2015. Niissä valittiin yhteensä 21 edustajaa ja kolme varaedustajaa vuosien 2016–2019 saamelaiskäräjille. Kyseessä olivat järjestyksessään kuudennet Suomen saamelaiskäräjien vaalit. Enontekiön, Inarin, Sodankylän ja Utsjoen kunnista valittiin kustakin kolme edustajaa ja yksi varaedustaja. Lisäksi äänimäärän perusteella valittiin yhdeksän edustajaa. Koska Sodankylästä oli vain kaksi ehdokasta, valittiin kunnan kolmanneksi edustajaksi Magreta Sara Inarista. Ehdokkaita vaaleissa oli yhteensä 38 ja äänioikeutettuja 5 795. Heistä 483 oli Saamelaiskäräjien vaalilautakunnan hyväksymiä uusia äänestäjiä, joista vajaat 300 on täysi-ikäisiksi tulleita edellisten vaalien äänioikeutettujen lapsia. Saamelaiskäräjien vaaleissa annettiin yhteensä 3 035 ääntä. Äänestysprosentiksi muodostui 51,6, kun se neljä vuotta aikaisemmin oli 49,6. Vaalien ääniharava oli 205 ääntä saanut inarilainen Anu Avaskari. == Kiistat == Vuoden 2015 saamelaiskärjäien vaalit aiheuttivat myös kiistoja, kun Korkein hallinto-oikeus hyväksyi 93 henkilöä saamelaisiksi vastoin saamelaiskäräjien omaa päätöstä. Maaliskuussa 2015 saamelaiskäräjien puheenjohtajan tehtävästä eronnut Klemetti Näkkäläjärvi kutsui KHO:n päätöstä osoitukseksi Suomen valtion rasismista, koska se ei hänen mukaansa tunnusta saamelaisuuden olevan oma kulttuurinsa, vaan saamelaiset pyritään sulauttamaan suomalaisiin. Päätöksen johdosta Näkkäläjärvi pyysi samalla eroa saamelaiskäräjien vaaliluettelosta. Myös YK:n alkuperäiskansa-asioiden pysyvän foorumin varapuheenjohtaja virolainen Oliver Loode kritisoi KHO:n päätöstä ja kehotti harkitsemaan vaalien keskeyttämistä, koska tulevat saamelaiskäräjät eivät enää nauti kaikkien saamelaisten luottamusta. Looden näkemyksen mukaan Suomi on KHO:n päätöksen myötä rikkonut YK:n alkuperäiskansojen oikeuksien julistusta. Toronton yliopiston apulaisprofessori Rauna Kuokkanen puolestaan kehotti saamelaisia jättämään äänestämättä vaaleissa. == Saamelaiskäräjille valitut henkilöt ja äänimäärät == === Enontekiö === *Tuomas Aslak Juuso, 114 *Ulla-Maarit Magga, 113 *Pigga Keskitalo, 77 Varajäsen: *Nihkolas Valkeapää, 68 === Inari === *Anu Avaskari, 205 *Tiina Sanila-Aikio, 190 *Kari Kyrö, 189 Varajäsen: *Pekka Pekkala, 67 === Sodankylä === *Jouko Hetta, 72 *Petra Magga- Vars,64 *Magreta Sara, 144 === Utsjoki === *Anne Nuorgam, 138 *Nilla Samuli Tapiola, 94 *Aslak Holmberg, 83 Varajäsen: *Asko Länsman, 79 === Äänimäärän mukaan valitut === *Pentti Pieski, 128 *Tanja Sanila, 119 *Veikko Feodoroff, 116 *Heikki Paltto, 110 *Janne Saijets, 95 *Kirsti Kustula, 91 *Neeta Jääskö, 89 *Jouni Aikio, 88 *Antti Sujala, 81 == Katso myös == *Saamelaiskäräjien vaalit 2011 == Lähteet == Luokka:Saamelaiskäräjien vaalit Luokka:Vuoden 2015 vaalit
Paulaharjun koulu (Kurikka)

Paulaharjun koulu on Kurikassa sijaitseva vuosiluokkien 1-6 alakoulu. Lukuvuonna 2023-24 Paulaharjun koulussa opiskeli noin 290 oppilasta ja koulussa -työskenteli 23 opettajaa sekä 22 koulunkäyntiavustajaa. Koulussa on sekä yleisopetuksen luokkia että useita pienluokkia. Koulun rehtorina toimii Aki Timo. Koulu on saanut nimensä kansanperinteen kerääjä Samuli Paulaharjun mukaan. == Aiheesta muualla == * Koulun kotisivut ==Lähteet== Luokka:Kurikan oppilaitokset Koulu (Kurikka)